
GYÚJTS TÜZET ÉS ÉGJ AZ ÚRÉRT!

Fábián Attila élőben elhangzott tanításának nyers szövege

Budapest, 2026. április 26.

Azt terveztem a mai napon, hogy folytatni fogom azt a sorozatot, amit elkezdtem hetekkel ezelőtt a Szent Szellem személyével, a Szent Szellemmel való közösséggel kapcsolatban, aztán ez valamikor tegnap délben megváltozott és ma egy másik üzenet fog elhangozni, de majd folytatni fogom a Szent Szellemmel kapcsolatos üzenetet. Bár Őt kihagyni egyik tanításból sem lehet, nem is célszerű, nem is javallott senkinek, aki prédikál és neked sem, aki hallgatod. Hallgasd a mai napon is az Isten Igéjét úgy, hogy a szíved nyitva és meg akarod belőle érteni, amit Isten üzenni akar neked! Szeretnék arról beszélni, hogy van egy tűz, amit Isten lobbantott mindannyiunknak a szívében, amely égni akar, amely lángolni akar, ami nem akar minket felemészteni, hanem még fényesebbé, erőteljesebbé akar minket tenni, de ez a tűz nem automatikusan ég bennünk folyamatosan, hanem táplálni kell. 
Azt a címet adtam a mai üzenetnek, hogy Gyújts tüzet és égj az Úrért! Ezzel kapcsolatban nagyon sok üzenetet el lehetne mondani a Bibliából, nagyon sok történetből ki lehet ezt fejteni és lehet erről prédikálni, de egy olyan rövid igesort hoztam ma nektek, amely az Apostolok cselekedeteinek utolsó fejezetében van. Arról a rövid történetről szeretnék beszélni, amikor Pál apostol hajótörést szenvedett. Az Apostolok cselekedeteinek a vége felé van ez. Engedjetek meg egy kis bevezetőt hozzá, mert nem biztos, hogy mindenki ismeri a történet előzményeit, mert ez nem egy hajókirándulás volt, ahol Pál apostol hajótörést szenvedett, hanem ő bizony több, mint két évig, de legalább két évig börtönben volt és mivel a császár előtt szeretett volna megjelenni és megvédeni magát, ezért Rómába kellett neki utaznia, így fogolyként szállították őt Rómába. 
A 27. fejezet nagyon szépen, nagyon jól leírja ezt az egész történetet, hogy több fogolytársával e-gyütt gyakorlatilag hajóra tették őt több átszállással és az egyik átszálláskor, amikor már valóban Rómába indultak volna, nagyon rossz volt az időjárás. Nagyon rosszak voltak a körülmények és Pál érezte, tudta a szellemében azt, hogy ennek a hajóútnak nem lesz jó vége, de a nagyon okos, nagyon szakértő hajóskapitány és mindenki, aki ott hajózási szakember volt, azt mondta, hogy Pál, te nem is vagy apostol, te is fogoly vagy, a te neved az, hogy hallgass! Miért hallgatnánk mi rád? Nem hall-gattak Pál apostolra, elindultak a hajóútra. 
A történetet rövidre fogva, hogy hajótörést szenvedtek. Nagyon szépen le van írva a 27. fejezetben, javaslom, hogy ezt mindannyian tanulmányozzátok, olvassátok el. Gyakorlatilag az életüket kellett, hogy mentsék. Két hétig hánykolódtak a viharos tengeren. Ez az Adria volt egész pontosan. Hideg volt, esett az eső, borzasztó körülmények voltak, tizennégy napig kényszerböjtön volt az e-gész hajó legénysége. Egy egész nagy hajót képzelj el, mert kb. 260 fő volt a fogoly, plusz még a személyzet, tehát egy közel háromszázfős hajó azért közel kétezer évvel ezelőtt, az nem egy kis ladik, nem egy kis csónak. A hajó gyakorlatilag zátonyra fut, darabokra hullik és a hajó darabjain úsznak ki, illetve menekülnek meg kivétel nélkül mindannyian a hajóról Málta szigetére. 
Amikor arról beszélünk, hogy a legfontosabb dolog mindannyiunk számára keresztényként az, hogy az elménket megújítsuk az Ige alapján és úgy gondolkozzunk, ahogy azt Isten mondja, hogy gondolkozunk, ez nem fog anélkül menni, hogy a képzeletünket ne használnánk ehhez. Nem fog úgy menni a gondolkozásmód átalakítása, hogy ne képzeljük bele a történetekbe magunkat, hogy ne gondolkoznánk úgy, hogy mi történne akkor, ha én ott lennék, vagy mi történt volna, ha én ott lettem volna? Milyen döntést hoztam volna? Milyen lelkiállapotban lennék, ha ez velem történik?  Ahogy beleképzelem magam a történetbe, sokkal közelebb kerül az Ige hozzám. Sokkal könnyebb az elmémet hozzáigazítani az Igéhez, ha veszem a fáradtságot és megtanulom elképzelni az egész történetet. Gondoljunk bele, hogy milyen lehetett Pál lelkivilága, miután hirdeti az Evangéliumot, gyakorlatilag éveken keresztül, túl van már három missziós úton. Jelek, csodák, erőmegnyilvánulások követik a szolgálatát, de mindenhol szembesül azzal, hogy nagyon nagy az ellenállás, az ellenszegülés. Utálják őt a zsidók, megvetik őt a pogányok, mindenhonnan kap ostorütést, korbácsolást, köveket, börtönbe zárást, minden rosszat, amit el tudsz képzelni. Milyen lehetett az ő lelki világa, hogy börtönbe került, aztán két év után át kell neki hajózni több átszállással Rómába és ez se megy könnyedén, mert hajótörést szenved. Mi kell még ezek után, hogy az ember elkeseredjen természetes szinten? Mi hogyan viselkedtünk volna? Mi hogyan reagálnánk egy ilyen helyzetben? Mit tettünk volna? Milyen kifogásunk lett volna? Milyen magyarázatunk lett volna ebben a helyzetben arra, hogy miért történnek ezek a dolgok velünk? Nagyon sokszor az emberek felteszik a kérdést, hogy miért történt ez velem? Sehol nem látjuk a Bibliában és itt az Apostolok cselekedeteiben sem, hogy Pálék, Péterék, Jánosék bármikor is Istennek feltették volna ezt a kérdést, hogy Uram, miért engedted meg, hogy ez megtörténjen. 
Nem azt mondom, hogy ez a kérdés egy gonosz, bűnös, rossz dolog, hanem azt mondom, hogyha ezt a kérdést fölteszed, akkor legyél okos és bölcs, mert erre több helyről jöhet válasz az életedre. Nem minden rossz dolog, ami történik velünk, azért van, mert elrontottunk dolgokat. Van, hogy azért történnek velünk rossz dolgok, mert jól csinálunk dolgokat. Pál apostolt nem verték volna meg, nem kövezték volna meg, nem zárták volna börtönbe, ha nem hirdeti az Evangéliumot. Azért üldözték, azért utálták, azért gyilkolták őt a kövekkel. Azt hitték róla, hogy meghalt, neki fel kellett támadni a halálból, hogy újra tudjon járni és hirdetni az Evangéliumot, mert az Istennek engedelmeskedett és nem egy kikövezett, piros szőnyeges út volt előtte, mint ahogy előtted van, ahogy bejössz ide ebbe a terembe. Előttetek piros szőnyeg van itt leterítve, kényelmes meleg van, fények vannak, kávét vehetsz a büfében, ugye? Milyen jó, hogy szép az élet, de mindig lehet panaszkodni. Sokszor a keresztények is beleesnek abba a csapdába, hogy minden rossz, amit látnak maguk körül, de nehogy azt gondold, hogy rossz az életünk! Nagyon jó életünk van. 
Legalábbis, ha relatív módon közelítjük meg és Pál apostol életéhez hasonlítjuk. Ő egy felkent, elhívott apostol volt. Mondhatni, egy kiválasztott, de nem arra lett kiválasztva, hogy minél többet szenvedjen, hanem arra lett kiválasztva, hogy minél hatékonyabban hirdesse az Evangéliumot. Ebben azonosak vagyunk vele. Kinek mi az elhívása, kinek mi a szolgálata, de ő beleállva ebbe a szolgálatba hirdette rendíthetetlenül, elszántan, és az a tűz, ami keletkezett az ő szívében, ami lángra lobbant az ő szívében, amikor a damaszkuszi úton leesett, aztán az arábiai elvonulása után belevetette magát a szolgálatba, ez a tűz folyamatosan égett, lobogott a szívén. Folyamatosan. Nem tudom, hogy ismersz-e keresztényt, aki így kezdte el a szolgálatát. Eltelt egy-két hónap, egy-két év és teljesen kiégett és ma már sehol nincsen és nem látjuk. Nagyon becsülöm és tisztelem azokat a keresztény embereket, akik öt éve már az Úrban vannak, öt éve már szolgálnak és lelkesek és lángolnak az Úrért, mert ez nem egy mézes-mázas „könnyű neked, mert erre van elhívásod” dolog, hanem tele van megpróbáltatásokkal, tele van nehézségekkel, de ha lobog benned a tűz az Úrért, akkor tudsz ugyanúgy szolgálni, mint ahogy Pál apostol. 
Pál apostol nem esett kétségbe. Nem esett bele a keserűségbe és az önsajnálatba, hanem ment tovább, mert volt benne valami, ami égett és ez a Szent Szellem tüze volt. Gondoljunk bele! Két év börtön után senki nem hallgat rá. Tizennégy nap kényszerböjtöt kellett elviselnie ott a hajón, egyébként a böjti időszak után vagyunk egy kis idővel. Ha figyelmesen olvasod az Igét, akkor látod ezt. Megjelenik neki egy angyal ott a hajón és elmondja, hogy nem fog senkinek baja esni, de a hajó elsüllyed. Vajon mennyi oka lehetett volna Pál apostolnak arra, hogy elkeseredjen? Kikötnek egy Málta nevű szigeten és a Károli fordítás úgy írja, hogy ott barbárok laktak. Nevezzük őket őslakosoknak, ez egy kicsit finomabb kifejezés. 
És itt kapcsolódunk be az Igébe, az Apostolok cselekedetei 28-ra lapozzon mindenki, akinek itt van a Bibliája. Nagyon örülök annak, ha itt van a Bibliád, a fizikai Bibliád és föl tudod emelni és tudod nézni. Örülök a kivetítésnek is, mert nem maradsz le az Igéről, de nem tudom, a saját Bibliádban látod-e ezeket az Igéket a hét minden napján. Ez a te felelősséged. 

Apostolok cselekedetei 28,1–3.

1. És miután szerencsésen meg menekültek, akkor megtudták, hogy Máltának neveztetik az a sziget.

2. A barbárok pedig nem közönséges emberséget cselekedtek mivelünk: mert tüzet gerjesztvén, befogadának mindnyájunkat a rajtunk való záporért és a hidegért.

3. Mikor pedig Pál nagy sok venyigét szedett és a tűzre tette, egy vipera a melegből kimászva, az ő kezére ragada.
Álljunk meg itt egy kicsit! Ebben a három igeversben egyórányi tanítás legalább benne van, ha elmélyedünk benne. Nem fogok ennyit beszélni erről a három igeversről, de szeretném, ha beleképzelnénk magunkat Pál helyzetébe. Voltál már úgy, hogy elmentél az erdőbe barátokkal, ismerősökkel szalonnát sütni, vagy bográcsozni úgy, hogy előtte két hétig esett az eső és abból a fából kellett tüzet rakni, amit elvert az eső két héten keresztül? El tudod ezt képzelni? Bár a tüzet a barbárok, az őslakosok gerjesztették valahogy, de Pál apostol volt az, aki szedte a fát, a venyigét,  - így írja Károli - és rakta a tűzre. Nem tudom, te próbáltál‑e már vizes fával tüzet rakni? Ez nincs így szó szerint leírva az Igében, hogy vizes fával rakta a tüzet, de egyértelmű a szövegkörnyezetből, hogy itt két hétig vihar volt a tengeren és értelemszerűen a szárazföldön is, hideg volt, esett az eső, meg akartak melegedni, de vizes fával kellett tüzet rakni. 

Nem tudom, hányan voltatok katonák, nekem megadatott ez a kegyelem. Még emlékszem na-gyon jól, 1996-ban voltam katona és azon a télen nagyon hideg, csapadékos, havas, jeges tél volt és a laktanya, ahol én voltam – nem titok, Ercsiben – már a végét járta. Borzasztóan le volt lakva, le volt pusztulva, nem volt meleg víz, az ablakokat nem lehetett rendesen becsukni. Erről ennyi év táv-latából már nyugodtan beszélhetek, a felelősök már sehol nincsenek, de a lényeg, hogy leborítottak egy kocsi szenet az épület elé, amit megvert az eső és belepett a hó és hoztak tűzifát is. Tudjátok, milyen a méterfa? Ilyen magas, 30-40 centi átmérőjű. Méterben odatették, gyújtsatok be szerszám nélkül! Nem volt fűrész, egy darab életlen baltát kaptunk arra, hogy a szeneskályhába – minden körletben szeneskályha volt, tudjátok, azok a kis Jancsi kályha-szerűek – csináljatok meleget, oldjátok meg! Hát kinek volt ehhez kedve szerinted? A vizes fával, amit nem tudsz feldarabolni, mert nem tudsz hasogatni belőle, a 30-40 centi átmérőjű vizes fából életlen baltával. Ez olyan, mintha sze-retnél enni egy kétéves, jól megérett, száraz sonkát kanállal. Kanállal tudod a száraz, kemény sonkát enni? Valahogy így kellett nekünk tüzet csinálni a vizes fából és a vizes szénből. 

Nem nagyon működött. A csapat nagyobbik fele azt mondta, hogy meg sem próbálom, oldjátok meg! Voltunk egy páran, akik kínlódva, valahogy megoldottuk úgy, hogy tudtuk azt, hogy a cipő-boksz nagyon jól ég. Az mindenkinek volt egy kis papírban. István bólogat, meg talán, aki volt ka-tona, tudja, ez mivel jár. Azzal sikerült valahogy megoldani, hogy ne fagyjunk meg. Így sem tud-tunk meleget csinálni. Így is mindenki ruhában aludt úgy, hogy a dupla paplan fölött még a télikabát is rajtunk volt. 

De Pál apostolnak nem volt cipőboksza. Pál apostolnak nem volt benzinje. Pál apostolnak nem volt grillgyújtósa, amit, ha meggyújtasz, segít neked abban, hogy tüzet csinálj, meleget csinálj, ételt készíts, megmelegedj mellette. A vizes fa nem nagyon akar égni, viszont nagyon akar füstölni. Na-gyobb a füstje, mint a lángja. Ezt látjuk-e ebben a történetben? Mert ezt látnunk kell ahhoz, hogy megértsük, hogy ott van Pál, a barbárok segítenek nekik és, ahogy mondja itt az Ige: nem kö-zönséges módon bántak velük, hanem nagyon szívélyesen segítették őket. De a fát Pál apostolnak kellett gyűjteni és nem elég a baj, nem elég a probléma, hogy fogoly vagyok. Sehol nem látjuk az Igében, hogy levették volna róla a láncokat. Nem elég, hogy fogoly vagyok, nem elég, hogy majd-nem megfulladok a vízben, az egyik katona azt javasolja a parancsnoknak, hogy az összes foglyot öljük meg, vágjuk le őket. Miért mondta ezt a római katona? Azért, mert abban az időben a római fegyőr, a katona, aki őrizte a foglyokat, az életével felelt a rabokért. Ha egy rab megszökött, ha egy rab eltűnt, akkor ő az életével fizetett érte. És ezt a tanácsot kapta Julius, aki a hajó parancsnoka volt, hogy vágja le az összes foglyot. Látjuk a kegyelmet, hogy Pál apostol a hajó parancsnoka szí-vének kedves volt és megmentette az ő életét a többiekével együtt. 

Egyik csoda a másik után, egyik kegyelem a másik után. Még ott van, hogy meg kellene me-legedni, de füstöl a rőzse, füstöl a fa és nem elég ez, rádobom a tűzre és kijön a rőzse közül egy vi-pera, egy mérgeskígyó és ráragad a kezemre. Mi kell még ezek után, hogy az ember azt mondja: U-ram, még ez is? Hányan mondják ezt, amikor mennek előre az életben: még ez is, még az is, mikor lesz már vége, mikor lesz már megnyugvás, mikor lesz már békesség, mikor lesz már nyugalom, hagyjon már mindenki engem békén, bárcsak el se kezdtem volna ezt! De Pál apostolban volt va-lami és Ő ezt bizonyára nem tudta. Mi ezt látjuk az Igéből, hogy a tűz, ami égett a szívében, ezt ő bemutatta azzal is, hogy pakolt a tűzre. Nem volt kifogása, nem volt elkeseredése. Ez képessé tette őt arra, hogy fogja azt a kígyót, belerázza a tűzbe és ahonnan kijött a kígyó, ami miatt kijött a kígyó a tűzből, mert ugye a kígyó a tűzből jött ki. Miért jött ki? A meleg miatt. Tehát amíg kényelmes helyzetben volt, addig, ha fogja a kupac rőzsét Pál és odadobja a tűz mellé, akkor ott maradt volna, de rádobta a tűzre. Tehát, ha égünk az Úrért, ha Őérte dolgozunk, Őérte munkálkodunk, Őérte vé-gezzük a feladatunkat, ez azt hozza nekünk, hogy lesznek kígyók, lesznek viperák, akik meg a-karnak marni minket. Lesznek helyzetek, amik el akarnak minket tántorítani attól, hogy végezzük a feladatot és végezzük a munkát. Miért? Azért, mert ég a tűz bennünk! 

De van itt ebben egy csodálatos dolog, hogy ugyanaz a tűz volt, ami megölte a kígyót. Ugyanaz a tűz. Ebben van egy nagyon nagy lecke és erről szeretnék ma beszélni. Kicsit előre is haladtam, hogy meglássuk itt azt, hogy mindannyiunk életébe úgy jött el a tűz eredetileg, hogy valaki tüzet gyújtott az életünkben. Jött valaki: egy szomszéd, egy barát, egy misszionárius, egy prédikátor, egy pásztor, és tüzet gyújtott a szívünkben. Mindannyian úgy kerültünk Krisztus gyülekezeti Testébe, hogy va-laki hirdette nekünk az Igét. Hogyan lehetne hinni prédikáló nélkül? A hit hallásból van, ismerjük az Igéből. Valaki szólta felénk az Igét, valaki tüzet gyújtott bennünk, vagy a szomszéd, vagy édes-anya, vagy édesapa, vagy egy idegen ember, teljesen mindegy. Mint ahogy tüzet gyújtott itt a barbár népség Pálnak és a többieknek, de ez a tűz nem ég folyamatosan. Semelyik fizikai tűz nem ég vég nélkül. Az ószövetségben a papoknak mindennap táplálni kellett a tüzet, hogy az ne aludjon el. Az a tűz, ami fellobbant benned az Úrért öt, tíz, harminc, negyven éve, ha nincs táplálva, nagyon gyor-san, nagyon hamar kiég, mert nem lehet a tegnap tüzéből, a tegnap lendületéből elmenni vég-telenségig. Táplálni kell a tüzet, táplálni kell azt, ami benned lángra lobbant. Istennek az a szerelme, Istennek az a szeretete, amely meggyújtotta benned az iránta való viszontszeretet tüzét. Ezt újra és újra és újra táplálni kell! 

Ha csupán azokban élünk, ami volt öt, tíz, tizenöt évvel, ezelőtt, csak az emlékeinkből élünk, ak-kor valahogy lemaradtunk. Az élet megelőzött minket. Sokunknak sokkal előrébb kellene járnia, sokkal előrébb lehetnénk, ha tápláltuk volna a tüzet. Régen a gőzhajókat a gőz hajtotta, a nyomás hajtotta őket és ott táplálni kellett a tüzet. Ha a tűz elaludt, kialudt, vagy lecsökkent a nyomás, nem ment annyira a hajó. Minél inkább lángolunk az Úrért, minél inkább tűzben égünk érte, annál in-kább tudunk előre menni és annál inkább meg tudunk a nehézségekben, a problémákban, a kísér-tésekben, a sértésekben, a félreértésekben, a meg nem értésekben  - és lehetne sorolni, mennyi minden gondja-baja lehet egy hívő embernek, akár a gyülekezetben is - állni. 
Mert ez a közösség sem tökéletes, nem is volt az és nem is lesz az. Emberekből állunk. Azon dolgozunk, hogy minden egyes gyülekezeti tag itt a gyülekezetben eljusson a felnőtt férfiúi érett kor-ra. Ezért adattak a szolgálati ajándékok, de nem mindenki érett. Mindenki felnőtt? Nem. Ebből fakad az is, hogy vannak időnként nézeteltérések, vannak meg nem értések, vannak pletykák. Min-denfélét próbálunk természetesen kezelni, de nagyon sok mindent neked személyesen, magadban kell kezelni úgy, hogy te magad éretté válsz és tűzben égsz, lángolsz az Úrért. Ha ez a lángolás, ez a lelkesedés elmúlik, ez a feladom mentalitás és az elkeseredés erőt vesz rajtad, akkor a sátán elérte a célját. Akkor gyakorlatilag az útnak a végére értünk. Nem szabad ezt megengednünk magunknak! 

Az Istenért lángoló élet egyszerűen arról szól, én úgy hiszem, hogy legyőzzük a kifogásokat, hogy miért nem teszünk dolgokat.  Pál apostolnak lett volna kifogása és lehetett volna nyafogása is. Nya-foghatott volna, kifogásolhatta volna a körülményeket. Mondhatta volna azt, hogy Istent szolgálom, akkor miért nincs teljes ellátásom, miért nincs terített asztal előttem, miért kell nekem a hidegben fogolyként sínylődnöm? Megfagyok a hideg tengervízben, erőlködnöm kell, kínlódnom kel, és ahelyett, hogy égne, lobogna a tűz, füstöl itt rám! Ezek a kifogások jönnek újra és újra, és mindig lesznek kifogások. Minél inkább le tudjuk győzni a kifogásainkat, annál inkább tudunk az Úrért lángolni, az Úrért élni, az Úrért tűzben edzeni magunkat! Minél inkább képesek vagyunk arra, hogy levegyük a figyelmünket a kifogásokról, annál inkább vagyunk képesek a megújulásra. Annál in-kább képesek leszünk arra, hogy a Szellem úgy tudjon rajtunk keresztül munkálkodni, ahogy Ő akar!
 Több kifogása is lehetett volna itt Pál apostolnak, leginkább az, hogy esik az eső. Esik az eső! Nem csak, hogy esett az eső két hétig és minden el van ázva, most is esik az eső. Esőben tüzet rakni próbált-e már valaki? A józan ész ellen van az, hogy az esőben tüzet rakjunk, de ha akarsz meleg-séget, ha akarsz tüzet, ha akarsz felüdülést, akkor a kifogás ellenére kell csinálnod valamit, a ne-hézség ellenére kell tenned valamit, a pénztelenség ellenére kell valami hitlépést hoznod, a fájdalom ellenére kell egy hitlépést tenned! Ha a kifogásra nézel, engem senki nem szeret, engem körbe-vesznek az olyan emberek, akik állandóan csak lehúznak, engem nem ismernek el, a kormány is milyen, a főnököm is milyen, a pásztoromról nem is beszélve, az meg aztán főleg, és mindig lehet kifogás, hogy miért nem teszünk valamit! Mindig lehet valakire mutatni, mindig lehet más a felelős, mindig lehet más az oka az én szerencsétlenségemnek. 

De Pál nem lépett bele ebbe a pocsolyába, hogy hibáztatta volna a római katonákat, vagy hibáz-tatta volna a zsidó honfitársait, végképp nem hibáztatta Istent, hanem azt mondta, hogy megyek előre és amit tudok, megteszem, jó hozzáállással! Esik az eső, melegre van szükség, akkor is tüzet gyújtok! A józan ész ellenére legyőzöm ezt a kifogást! De nekem most nincs időm az Urat szolgál-ni, nekem a vállalkozásomra kell figyelnem! Nekem nincs időm az Urat szolgálni, nekem most be kell házasodnom! Nekem nincs időm az Úrral foglalkozni, mert nekem a gyermekeim a legfonto-sabbak! Nekem nincs időm egy csomó minden dologban részt venni, mert el vagyok foglalva a saját életemmel! Hát Isten látja ezt, Isten tudja ezt! 

Persze, hogy látja, persze, hogy tudja és mégis azt mondta Jézus, hogy keressétek először Isten országát és igazságát, Isten királyságát és igazságát és mindaz, amire vágysz, mindaz, amit akarsz, mindaz, ami után ácsingózol és amiért a saját erődből tepersz, azt Ő megadja neked ráadásként. Eh-hez képest keresztényként is sokszor pont fordítva csináljuk. Én majd kikaparom magamnak a gesz-tenyét! Én majd megoldom magamnak! Én majd létrehozom magamnak és ha lesz időm, lesz ener-giám, lesz pénzem, akkor majd támogatom, akkor majd segítem, akkor majd megnézem azt, hogy miben tudok részt venni Isten országában!

Ez a fordítva ülünk a lovon tipikus esete, amikor szeretnénk valamelyik irányba menni, de a má-sik irányba nézünk. Ha ez olyan könnyű lenne, ha ez olyan egyszerű lenne, ha ez erőfeszítés nélkül mehetne, ha ez mehetne anélkül, hogy engedjük a kifogásokat szabadon, akkor mindenki ezt csi-nálná, de ez a keskeny út. Ez az az út, amikor döntéseket kell hozni! Újra és újra magunkban a tü-zet, a lángot fel kell szítani és nem a kifogásokra nézni, hanem arra nézni, amit Isten mond! Mert van egy királyság, van egy ország, ami tovább fog fennállni, mint ez a mi országunk, amely szép és gyönyörű és én büszke vagyok, hogy magyar vagyok, de ez az ország meg fog szűnni! Meg a szom-szédos országok is meg fognak szűnni! Sőt, az egész világ meg fog szűnni ebben a formában, de Isten országa soha nem szűnik meg. Ezért, ha arra nézünk, azt szolgáljuk, Őt szolgáljuk, akkor Ő segít nekünk abban, hogy ebben az országban boldoguljunk és jól legyen az életünk, hisz ezért jött Jézus, hogy életet adjon és, hogy bővölködjünk itt, ezen a földön. Nem majd a mennyben, hanem itt, ezen a földön!

 Csak a helyzet az, hogyha az irány abba az irányba mutat, ott van Jézus és az áldások meg min-denfelé vannak, ha az áldásomra nézek, akkor nem Jézus felé haladok. Ha elindulok Jézus felé, most ezt nevezzük így engedelmességnek, azt csinálom, amit Ő mond, akkor az Igének a bizonyítéka, Isten adott szava azt mondja, hogy az áldások követni fognak engem. Ha én az áldás felé megyek, az ál-dás nem követ engem, hanem próbálom az áldásomat elérni. Próbálom utolérni, próbálom azt megszerezni, de azt mondja Jézus, hogy járjál hitben, keress engem! Nézz Jézusra és azt csináld, amit Ő mond! Olyan döntéseket hozok, amit Ő mond és akkor az áldások követni fognak engem! Nem kell semmit erőlködnöm, hogy áldott legyek. Ez egy bibliai alapelv. 

Pál apostolban megvolt az, hogy azt tette, úgy tette, amit Isten mondott neki. Ezen az úton nin-csenek kövek, nincsenek árkok, nincsenek nehézségek? Dehogynem! Egy csomó minden le akar minket erről az útról nyomni jobbra, balra, el akar tántorítani és egyik legkönnyebb eszköze a sátán-nak ehhez, hogy a fókuszt, a látást, az összpontosítást leveszi a célról és ennyi elég. Levenni a fi-gyelmet Jézusról, nem is kell többet csinálni. Utána már a meg nem újított gondolkozásmódunk elvé-gez minden szemetet bennünk. Utána már jönnek az érvelések, jönnek a meg nem újított gondol-kozásmódú testvérek, családtagok, rokonok, ismerősök, munkahelyi kapcsolatoknak a tanácsai, az emberek okosságai, hogy mit, hogyan kellene csinálni, így kéne csinálni, úgy kéne csinálni. 

Annyi tanács van a világban, amit kapunk jobbról, balról, mindenhonnan, de a kérdés, hogy mit mondott Isten? Mi ennek az eredője? Milyen döntést hozzak? Merre menjek? Milyen munkát vállal-jak? Milyen házat vegyek meg? Kivel házasodjak? Milyen szolgálatba álljak bele? Mit mondott Is-ten? Nem az, hogy nekem mi a véleményem. Nem, hogy a melletted ülőnek mi a véleménye. Mit mondott neked Isten? Ez a legfontosabb! És ha Őtőle hallottál, akkor abba az irányba kell menned minden látható körülmény ellenére. Amikor ez ég benned, ez él benned és valóban erőteljes a tűz ben-ned és ezt a tüzet táplálod magadban, akkor meg tudsz állni ezzel az úton. Ha nem táplálod a tüzet magadban, akkor hiába hallottál Istentől. 

Nagyon sokan hallották már Istentől, hogy mi az, amit tenniük kell, milyen irányba induljanak el és elindultak, de a tűz nem lobogott bennük úgy, hogy legyőzzenek minden kifogást. A tűz nem égett bennük, hogy legyőzzenek minden nehézséget és jött az elkedvetlenedés, jött a keserűség, jött az önsajnálat és letértek az útról. Itt Pál apostol nem engedte kialudni a tüzet. Leginkább ez az ő ben-sejében volt. Nem engedte azt, hogy elvegye a kedvét az élettől bármi is. Nem engedte magának, hogy föltegye a kérdést, hogy Uram, hol vagy, miért engedted, hogy ez megtörténjen velem? Nem mintha ez egy ördögtől való gonosz kérdés lenne, de megkérdezik sokan, hogy miért engedi Isten, hogy átmenjek viharokon, átmenjek nehézségeken, átmenjek hajótörésen? Olyan csalódott vagyok, mondják sokan. Olyan elhagyatott vagyok! Nem értem, miért történnek ezek a dolgok? Én meg-tettem mindent, én olyan jó vagyok, olyan jól csináltam! 

Ezek mind-mind erős kifogások arra, hogy megakadályozzák bennünk a törekvést, hogy Isten út-ján járjunk. Ezek a kifogások letörik bennünk a lelkesedést, letörik bennünk a hozzáállást. Készülj fel, ha Isten elhív valamire, akkor fogsz találkozni viharokkal! Ez mindannyiunkra igaz. Nem arra szeret-nélek felkészíteni, hogy számíts valami rossz dologra. Nem ezt mondom. Hanem azt mondom, amit Jézus mondott a hegyi beszéd utolsó példabeszédeként, hogy van a bolond, meg van a bölcs ember. Mind a kettő építkezik és mi mindannyian építkezünk, mert az életünk valamire rá van építve. Azt mondta Jézus, hogy az az ember, aki az Igére, a kősziklára épít, az meg fog állni és az, aki a ho-mokra, a fövenyre, az pedig össze fog omlani. Miért? Mert mind a kettőre el fog jönni a vihar, mind a kettőre el fog jönni az árvíz, mind a kettőre el fognak jönni a szelek. Ez nem opcionális, hogy aka-rom, vagy nem akarom, vagy ha jól csinálok mindent, akkor nem lesznek viharok. Ha mindenben tökéletes vagyok, mindent szentül végzek, ha mindenben kifogástalanul jól végzem a dolgomat, ak-kor nem lesznek problémáim. Jézus előre elmondta, hogy minden emberre süt a nap, minden em-berre hullik az eső, minden embernek eljön a szárazság, minden emberre eljön a vihar. Itt a kérdés nem az, hogy lesz-e vihar. Nem az a kérdés, hogy fogunk-e fázni a hideg esőben, hanem az a kér-dés, hogy mire építettük az életünket.

Az a kérdés, hogy hogyan viszonyulunk ehhez, hogyan állunk meg ezekben. Ez a kérdés. A bölcs és a bolond ember között az a különbség, hogy az egyik megcselekszi, amit Isten mondott, a másik pedig nem cselekszi meg. A Máté evangélium 7. fejezetében olvasol erről, a fejezet végén. Ezt megtalálod ott, hogy mind a kétfajta ember, a bolond és a bölcs is hallja Isten Igéjét és a különbség a kettőjük között, Jézus szava szerint az, hogy az egyik megcselekszi a hallott Igét, a másik nem cse-lekszi meg. 

Pál apostol megcselekedte a hallott Igét és kész volt még az életét is feláldozni Jézusért. Tehát ké-szüljünk fel! Nem kérdés, hogy lesznek-e rágalmazások, nem kérdés, hogy lesz-e olyan, hogy rossz dolgokat mondanak rólunk, akár személyesen, akár közösségileg, az Egyházunkra akár. Azt gondol-juk, hogy akkor végezzük jól a dolgunkat, ha mindenki szeret minket. Sokan erre várnak és azt gon-dolják, hogy a boldogság beteljesedése az, ha mindenkivel békességben és boldogságban tudnak élni. Lehet, csak akkor egy irányba kell haladni a sátánnal és akkor nem lesz probléma az, hogy rád-ragad a kígyó! Tudod, amíg a kígyó nyugalomban volt, békességben volt, zavartanul volt a rőzsék között, addig nem marta meg Pál apostolt. Addig nem ragadt rá az ujjára, addig nem nyomta bele a mérgét az ő testébe. 

Mindannyiunknak az életében jelen van egy csomó olyan dolog, ami nincs felszínen. Miért? Mert nem böködjük meg, de ha elkezdesz engedelmeskedni Istennek, az Ő áldása feletted kísérni fog, de jönnek a viharok és ettől nem szabad megijedni, nem szabad elkedvetlenedni és nem szabad megen-gedni magadnak, hogy csalódás érjen, mert erre Isten előre figyelmeztetett mindannyiunkat! Jön a vihar, jön a hideg eső, jönnek a kapcsolati problémák akár és ezek mind-mind arra valók, hogy el-oltsák a tüzedet és ezek mellett lesz egy csomó harcunk is. Lesz egy csomó harcod is és lehet, hogy azt mondod, hogy én minden reggel elvesztem a harcot az ágyban a paplannal meg a párnával szemben, azok mindig legyőznek engem, mikor szól az ébresztőóra. Bár ma ők győztek volna és nem kellett volna ide eljönnöm, nem hallanám ezt az üzenetet!

Miért nem bátorítasz, kérdezed? Hidd el, ezzel érzékenyítelek Isten Igéjére. Isten Igéjére akarlak érzékenyíteni, nem az ördög hülyeségeire! Isten Igéjére, hogy lásd meg, hogy az Igében ott van a válasz, az Igében ott van a megoldás! Ha égsz, lángolsz, tűzben égsz Istenért, akkor ezek a prob-lémák, nehézségek, a viharok egyszerűen leperegnek rólad! 

Nem látjuk azt, hogy Pál apostol teljesen kétségbe esve, lelkileg összetörve, térdre rogyott volna és imádkozott volna, hogy Uram, miért? Miért engedted ezt meg? Mit csinált a kígyóval? Ment to-vább! Ennyire egyszerű? Ha erős vagy, ha tűzben égsz, ennyire egyszerű! És betöltötte azt, amit Jé-zus mondott a missziós parancsban, hogy menjetek és hirdessétek az Evangéliumot, akik betegekre vetik kezeiket, azokat ilyen jelek követik. Ott van, hogy kígyókat vesznek föl, valami halálost isz-nak, meg nem árt nékik. Beteljesítette! Ennyi. Nem kereste a kígyót, hogy hol vagy, gyere, harapjál meg, bizonyítom az Igét, nem volt ostoba. Nem kísértette az Urat, hanem úgy állt, mint egy kő-szikla. Úgy állt, mint a kősziklára épített vár. A kősziklára épített várnak teljesen mindegy, hogy esik az eső, vagy fúj a szél. Jön az árvíz, jön a vihar, azt mondja, hogy majd elmúlik és elmúlik és szilárdan áll. Nem esik kétségbe. Miért? Mert biztos alapokon áll! Keresztényként nekünk biztos alapokon kell állni! Ha fövenyen, homokon éljük az életünket, akkor a vihar, a rezonancia, ahogy belénk kap a szél, elsüllyeszt minket és összeomlunk és szétesünk. Ekkor igaz az, hogy a csalódás, a keserűség, az önsajnálat, a bosszúság, a meg nem értettség és mindenféle érzelmi hullámvasúton ki vagyunk borulva, hogy jaj szegény én!

Van egy csomó harc, amit meg kell harcolnunk nap mint nap! Valakinek a Facebook videókkal kell megharcolnia minden nap, hogy ne órákat töltsön ott előtte. Valakinek a szexuális tartalmakkal kell megküzdenie rendszeresen, hogy ne kattintson olyan oldalra, ahova nem kellene. Valakinek a saját lustaságával kell megharcolnia naponta, mert szembesül vele, vagy éppen a falánkságával szembesül. Ha elveszítjük a fókuszt, akkor beléptünk a sátán csapdájába. Elegendő ehhez annyi, hogy nem olvassuk a Bibliánkat, nem imádkozunk, keressük mindig a kifogásokat. Egy kérdés, ami megérint: volt olyan időszakod, amikor jobban szeretted az Urat, jobban égtél érte, jobban lángoltál Jézusért, mint ma? Volt ilyen? A kezdeti évek, a kezdeti hónapok, évekkel ezelőtt? Ha igen, akkor az érte való lángolásunkban visszaesők vagyunk. Isten nem a visszaesésnek az Istene! Isten előrefelé megy! 

Nagyon jó dolog az, ha van egy kis parázs bennünk legalább még, mert akkor arra újra lehet tüzet rakni és újra lehet lángolni! Sok hívőt láttam, aki egykor lángolt az Úrért, érte égett és minden gondolatát, minden érzelmét, minden cselekedetét átjárta az, hogy Őt akarom szolgálni! Aztán ez a lángolás alább hagyott és átvették ennek a helyét más dolgok. 

Nincs mindenkinek olyan jellegű elhívása és szolgálata, mint Pál apostolnak. Nem kell minden-kinek a fél világot bejárni egy missziós úton, házastárs nélkül! Nem kell mindenkinek apostolnak lennie! De ha nincs friss, spirituális élményünk Istennel újra meg újra és csak a múlt emlékezetéből élünk, akkor visszamaradottak vagyunk. Akkor nem úgy éljük az életünket, ahogy azt Isten sze-retné és ez egy válasz lehet arra, hogy miért nem olyan az életünk, ahogy mi szeretnénk. Kérdés, hogy éhesek vagyunk-e a friss kapcsolódásra, vagy elegendő az, ami évekkel ezelőtt volt? Elegendő annyi, amit tapasztaltunk akkor, amikor Ő megérintett minket először? Álmaid, terveid vannak, vagy csak emlékeid? Ez itt a nagy kérdés!

Ha vannak álmaid, vannak terveid, vannak céljaid, akkor fiatal vagy! Ha csak emlékeid vannak, akkor meg idős. Mindegy, hogy hány évet éltél idáig a földön. Ha vannak tervek, célok, álmok, reménység, jövőbelátás, amit szeretnél megvalósítani, akkor egy fiatal, tüzes, lelkes ember vagy! Ha mindent elengedtél már és hát csak éljem túl valahogy ezt a pár nyugdíjas évet, ha csak ennyi az, ami a gondolkozásmódunkban él, akkor visszamaradtunk, vagy elmaradtunk Isten legjobbjától! Az, hogy önmagában vannak álmaink és terveink és céljaink, és olyan dolgok, amiket meg akarunk valósítani, egy dolog. Az egy dolog, hogy önmagában vannak álmaink és terveink és céljaink és olyan dolgok, amiket meg akarunk valósítani. Az még mindig nem elég, mert jön a következő szembesítő kérdés, amit nem akartál hallani, hogy mit teszel azért, hogy ezek az álmok meg-valósuljanak? Milyen lépéseket teszel azért, hogy ezek az álmaid, terveid, céljaid, látásaid és Isten-től jövő gondolataid megvalósuljanak? Ez is egy kérdés és erre is lehet választ adni őszintén. 

Fölírtam magamnak tegnap, amikor készültem, hogy ezt elmondom és megkérdezem tőletek, hogy ti mi akartok lenni? Isten bolondja inkább, vagy a világ bölcse? Ez is egy nagyon jó kérdés. Úgy gon-dolom, az ember a saját személyisége fejlődésében, a saját jelen fejlődésében akkor tud nagy lép-tekkel előre haladni, ha újra és újra kérdéseket tesz fel saját magának és arra őszintén válaszol úgy, hogy szemben áll a tükörrel, vagy bemegy a kis kamrájába, vagy szobájába, ahol senki nincs, csak az Úr meg Ő és szembesül saját magával. Mi a fontos az életünkben? A saját boldogulásunk, a gyermekeink boldogulása, a vállalkozásunk sikere, vagy ezek csak másodlagosak és Isten tüze ég bennünk elsősorban? Olyan sok ember van, akinek minden fontosabb, mint az, hogy Isten tüze égjen benne, Istenért. 

Radikális vagyok, azt mondod? Igen! Vállalom. Ábrahámot ki tette gazdaggá szerinted? Isten. Látjuk az Igéből, a korának leggazdagabb embere volt. Ki tette őt sikeressé? Ki tette őt apává? Ki volt az, aki őt igazán megáldotta? Isten. Miért lehetett ennyire nagyon áldott Ábrahám? Azért, mert Isten volt neki az első. Hadd mondjak valamit vele kapcsolatban. Ezt tegnap láttam meg. Eddig még fel se tűnt. Egy ilyen gazdag ember miért nem épít magának házat? Akkor még nem azok a technológiák voltak, mint most, de egy kőépületet lehetett volna építeni, nem? De ő nem épített magának házat. Sátorlakó volt, sátorban élt. Tudjátok, a sátor milyen? Egy ideiglenes lakhely. Egész életében sá-torlakó volt. Ha az Úr mond valamit, hogy pakolj össze, menj el, akkor megy. Miért? Mert az Úr az első. De mi az, ami állandó volt az életében, amit ő épített? Az az oltár, a kőoltár, ahol folyamatosan égett a tűz és ez egy olyan szemléletes dolog, amit, ha meglátunk, akkor megértjük azt, hogy nem arról van szó, hogy ne építsünk magunknak házakat, vagy ne lakhatnánk tégla, beton, kő, vagy akármilyen épületben, hanem hogy a szívünkben képesek vagyunk-e mindent hátra hagyni azért, hogy Őt kövessük? Hogy hajlandó vagyok úgy meghozni a döntéseimet, ahogy azt Ő mondja. Hogy hajlandó vagyok nyitva hagyni ajtókat, hogy ha kell, akár az egészet hátrahagyva kimegyek az ajtón és megyek oda, ahova az Úr mondja. Nem istentelenül, nem elhagyva a családot, nem felrúgva kap-csolatokat, nem mindent széttiporva az életemben, nem erről beszélek, hanem Isten szíve szerint. Ábrahám így élt. Nem volt tökéletes, nem volt hiba nélküli, az ő életében is rengeteg tanulság van, de azért ez figyelemre méltó. 

Istennek élni fontosabb, mint az ideiglenes dolgok. Az oltáron égő tűz, a szívünk oltárán égő tűz fontosabb, mint az ideiglenes dolgok. Ha az értékrend megváltozik és Istenért élünk, akkor bármilyen nehézség jön, bármilyen probléma jön, akkor tudjuk azt mondani, hogy még az életem sem drága!  Az életem is, halálom is az Urat szolgálja akár. Nem érdekel. Én az Urat szolgálom. Ha így lesz, ha úgy lesz, akkor is az Urat szolgálom! Pénteken bibliakörön is hallottuk, és hallottuk ezt már sok-szor, hogy ott van az Igében Sidrák, Misák, Abednego története, akik azt mondták, hogy mi az Urat szolgáljuk. Nem érdekel, hogy az istentelen király mit csinál, mit kér tőlünk. Hisszük azt, hogy Ő megszabadít minket, de ha nem, az se baj. Akkor is hiszek neki, akkor is hiszek benne, akkor is Őt szolgálom, ha nem, megyek Őhozzá, akkor is az Urat szolgálom. Ehhez kell egy rendíthetetlenség. Ehhez kell egy odaszánás. Ehhez kell egy stabilitás az ember szívében. 

Ez egy nagy kérdés ma is, hogy mennyire vagyunk hajlandóak meghozni bizonyos döntéseket. Ne essen senki kétségbe, nem arról van szó, hogy holnap az életedet megváltoztató kardinális vál-toztatásokat kell hoznod! Nem! Sokszor ezek apró döntésekkel indulnak, mert nagyon sokszor Isten nem kér tőled nagy dolgot, mert tudja, hogy a kicsit sem teszed, vagy tetted meg. Az apró enge-delmesség, az odafigyelés Őrá, az is egy szívbeli hozzáállás. Amiben benne van az, hogy bármit mond az Úr, én megteszem. Istennek élni fontosabb, mint az ideiglenes dolgoknak élni! Mondom mindezt úgy, hogy senki félre ne értse. Isten örvendezik abban, ha jó karriered van a világban. Ör-vendezik abban, ha nagyon sikeres, jó vállalkozásod van. Kiváltképp örvendezik abban, ha egy jó családban élsz, egy jó házasságban és együtt a gyermekeiddel. Ez az Ő útja, az Ő terve, az Ő szán-déka, az Ő akarata, az Ő szíve, hogy ez így legyen, de mindent megelőz a Vele való személyes kap-csolat, a neki való engedelmesség és amikor ez megvan, minden összeáll. Tölts időt Biblia ol-vasással! Tölts időt imádsággal! Tölts időt, ha kell, böjtöléssel, hogy keresd az Úr arcát és ezzel tu-dod szítani a tüzet. 

Azt mondják páran, hogy a bibliaolvasás olyan unalmas! A Bibliát olvasni olyan száraz dolog. Nincs benne semmi élvezetes. Imádkozni is olyan uncsi. Olyan száraz, de ha száraz, akkor jól ég! Minél szárazabb, annál jobban ég. Agyalj egy kicsit ezen! A szíved tüzének a muníciója, az alap-anyaga, a tűzifája sokszor olyan dolgok, amik a test számára nem élvezetesek. Szárazak, unalmasak, nincs hozzá kedvem. Ha mindig olyan könnyű lenne, mindig olyan élvezetes lenne minden, akkor mindenki ezt csinálná. Ha az ember testisége lehetne előtérben. 

Tehát a pusztaság, a vihar, a nehézség, a földrengés mindenkire eljön, de csak az éli túl, akiben benne van Isten Igéje. A többiek elsüllyednek. Izrael mit csinált a pusztában? Panaszkodott. Jézus mit csinált a pusztában? Kimondta az Igét. Akiben nincs benne az Ige, az a nehézség idején, a pusztaság idején, a vihar idején, a fájdalmak idején panaszkodik, nyafog, kifogásokat keres és önsajnálkozásban van benne. Istenre mutogat, a vezetőre mutogat. Mind ezt csinálták a zsidók a pusztában, de akiben benne van az Ige, az mit csinál a pusztában, amikor jön a kísértés, jön a ne-hézség, amikor jön a sátán hazugsága? Kimondja az Igét. Meg van írva! Úgyhogy legyen benned Ige! És ha van benned Ige és tudod azt, hogy mitől döglik a légy, akkor tudod, mit utál a sátán: amikor hittel teljesen a szádban van Isten beszéde. Ezt ki nem állhatja. Utálja, gyűlöli. 

Tudod, hogy a sátán gyűlöli hallgatni ezt a mai prédikációt? A démonok utálják ezt a mai alkal-mat. Idegesítjük mi a sátánt ezzel, hogy prédikáljuk Isten Igéjét. Halleluja! De amikor ezt tudod, azt is tudod, hogy mit kell mondanod. Ha nem tudod, akkor meg az elkeseredés, meg a fájdalmak be-széde jön ki belőled. Igen, igen. Ha lejövünk a Facebookról, lejövünk a YouTube rövid videókról, meg az Instagramról, meg a Pinterestről, vagy nem tudom, mik vannak még, amiken az emberek szörföznek olyan sokat, és fogunk egy tollat, vagy egy szövegkiemelőt és elkezdjük olvasni a Bib-liát és rászánjunk az időt, akkor rájövünk arra, hogy hoppá, ez nem is olyan unalmas! Ebben milyen összefüggések vannak! Ez milyen színes! Ez milyen élettel teljes! Ez milyen élvezetes! De jó! De sokszor át kell törni magunkban ezt a falat. Meg kell harcolni, mert a test magas hőfokon szeret ég-ni, az élvezeteket szereti, a könnyű táplálékot, szereti a dopamint és azt, hogy jönnek a rövid videók egymás után és, hogy el vagyunk telve azzal, hogy készen kapjuk az információt magunk elé. Kike-resni, kikutatni nehezebb, viszont sokkal édesebb az íze, amikor megtalálod és megeszed, úgyhogy az unalom egy kifogás. Győzd le! Pont! 

Menjünk vissza ide az Apostolok cselekedeteire! Olvasom még egyszer az 1. verstől a 28-as feje-zetből, csak most tovább fogom olvasni.

Apostolok cselekedete 28,1–10.

1. És miután szerencsésen megmenekültek, akkor megtudták, hogy Máltának neveztetik az a sziget.

2. A barbárok pedig nem közönséges emberséget cselekedtek mivelünk: mert tüzet gerjesztvén, befogadának mindnyájunkat a rajtunk való záporért és a hidegért. 

3. Mikor pedig Pál nagy sok venyigét szedett és a tűzre tette, egy vipera a melegből kimászva, az ő kezére ragada, 

4. Mikor pedig látták a barbárok az ő kezéről függeni a mérges kígyót, mondják vala egy-másnak: Nyilván gyilkos ez az ember, kit nem hagyja élni a bosszúállás, noha a tengerből megszabadult. 

5. De néki, minekutána a kígyót lerázta a tűzbe, semmi baja sem lett. 

6. Azok pedig azt várták, hogy ő meg fog dagadni, vagy nagyhirtelenséggel halva rogyik le. Mikor azonban sok ideig várták, és látták, hogy semmi baja nem lesz, megváltoztatva értelmüket, istennek mondják vala őt. 

7. Annak a helynek környékén voltak pedig a sziget főemberének, név szerint Publiusnak mezei jószágai, ki befogadván minket, három napig nagy emberségesen vendégül látott. 

8. Lőn pedig, hogy a Publius atyja hideglelésben és vérhasban betegen feküvék. Kihez Pál be-méne, és minekutána imádkozott, kezeit reá vetve meggyógyítá őt. 

9. Minekutána azért ez megtörtént, egyebek is, kik betegek voltak a szigeten, hozzá jövének és meggyógyulának. 

10. Kik nékünk nagy tisztességet is tettek, és mikor elindulánk, a szükséges dolgokkal ellátá-nak. 
Tíz igevers itt egyhuzamban felolvasva egy rövid kis történetet mond el rengeteg kijelentéssel. Nagyon érdekes és mivel az időmnek a vége felé járok, erről még hadd beszéljek egy kicsit. Ugyanaz a kéz, amelyre ráragadt a kígyó, ugyanaz a kéz, ami lerázta a kígyót, ugyanaz a kéz egy kicsivel később, másnap Isten erejét közvetítette egy beteg ember felé, utána meg az egész sziget betegei felé. 

Nagyon sok kijelentés van itt ebben. Nem tudjuk pontosan, hogy miért pont Pál apostolt marta meg a kígyó. Van egy sejtésem. A sátán nem tud mindent előre, nem ismeri a jövőt, nem tud min-dent azzal kapcsolatban, hogy mi fog történni, de lehetnek feltételezései. Mégpedig az lehetett itt a-kár, hogy nem a hajóskapitányt, nem valamelyik foglyot, pont Pál apostolt kell megölni a viperával, mert ő az Isten hírnöke, az Evangélium hirdetője, a gyógyító kenet továbbadója, őt iktassuk ki! Mert idejön ez a híres-neves Pál apostol, aki felbolydította már az egész Közel-Keletet és Kis-Ázsiát, el-kezdi hirdetni az Evangéliumot itt a barbároknak, ezek üdvösségre jutnak, meggyógyulnak! Iktas-suk ki minél előbb! És van úgy, hogy nem értünk dolgokat, hogy miért van ellenünk bizonyos hely-zet, bizonyos történések, de tudjuk azt és Pál apostol is tudta, úgy hiszem, hogy a sátán valamilyen módon ideig, óráig tud akadályozni minket, de legyőzni, megakadályozni azt, hogy haladjunk előre, nem képes. Főleg akkor nem képes rá, ha mi Istennel együtt mozdulunk. Ha Vele együtt tesszük a dolgunkat. Lehet, hogy egy kicsit tud lassítani, mert olyanok az önkormányzatnál az akármilyen emberek, akik nem adnak engedélyt nekünk időben, ilyen a bíróság, ilyen a politika, ilyen a szomszéd, ilyen a rosszakaró, de megakadályozni, megtörni, leállítani minket nem képes. Itt egy jó példa erre. 

Bár itt az evangéliumhirdetésről nem olvasunk, csak arról, hogy a betegek meggyógyultak, ne-hezen tudom elképzelni, hogy Pál apostol ne osztotta volna meg azt, hogy kinek a nevében gyó-gyítja meg itt a főembert, meg az összes beteget. Biztos vagyok benne, hogy ott az Evangélium, Jé-zus Krisztus igazsága elhangzott ezek felé az emberek felé, hogy milyen erővel, milyen hatalommal gyógyítja ott az embereket. 

Ezek az emberek és a tömeg, látjuk a történetből, nagyon hirtelen tud változni 180 fokot egyik irányról a másikra. Hajótörést szenvedtek és nagy kedvességgel fogadták őket, aztán amikor a kígyó megmarta Pált és látták ezt az őslakosok, barbárok, egyből 180 fokot fordultak. Hát ez biztos gyil-kos, biztos ez valami ítélet rajta! De nem Isten ítélete volt az a kígyómarás. Annak ellenére történt vele rossz dolog, hogy ő mindent jól csinált. Annak ellenére történt vele ilyen kihívás és nehézség, hogy Istennek engedelmeskedett, de azt gondolták, hogy ezek a barbárok nem ismerték, ki ő, hogy ez valami gonosz ember lehet, aki biztosan gyilkos és valami ítélet szállt rá ezáltal és fel fog puf-fadni, vergődni fog, el fog pusztulni pillanatok alatt. Aztán amikor ez nem történt meg, akkor el-kezdték, megint 180 fokot fordulva, imádni őt, mint egy Istent. Így mozdul a tömeg. Így lehet befolyásolni embereket pozitív és negatív előjelű dolgokkal is. 

Nézz körül a világban! Mi megy, ha nem propaganda, minden irányból? Ha nem hallgatod a hí-reket, akkor tájékozatlan leszel. Ha hallgatod a híreket, akkor meg félretájékozott leszel. Nem én mondtam, Denzel Washington mondta, egy Oscar-díjas színész, tőle hallottam és nagy igazság ez. Ami soha nem változik meg és mindig igazság lesz, az Isten beszéde, Isten Igéje. Nem azt mond-tam, hogy ne nézz híreket, de óvatosan, meg kell szűrni! Ámen! Köszönöm, hogy meghallgattatok. 

Dicsérjük Őt, mert Ő méltó arra, hogy dicsérjük. Nem tudom, kinek szólt ez a mai üzenet, nekem igen. Engem felrázott. Engem egy kicsit megelevenített. Hiszem, hogy tudtok belőle meríteni. 

Álljatok fel, kérlek, benneteket! Imádkozzunk!

Mennyei, Atyánk, áldjuk a Te nevedet. Áldjuk a Te Igédet, amit adtál nekünk, az Ige kijelentéseit. Megköszönjük Neked, hogy szólsz a Szent Szellemed által a szívünkhöz. Azért állunk itt előtted, A-tyánk, hogy amit ma hallottunk az Igéből erről a tűzről, ez a megértés, ez a kijelentés mélyen begyö-kerezzen a szívünkbe, hogy ne tudjon semmi eltántorítani attól, hogy Téged szolgáljunk, hogy Neked akarjunk megfelelni, hogy Téged akarjunk követni, hogy Téged akarjunk tisztelni mindig, min-denkor. Te tüzet gyújtottál a szívünkben, a Te Szent Szellemed tüze ég bennünk. Kérjük a Szent Szellemedet, hogy segítsen nekünk legyőzni a lustaságunkat, legyőzni a kedvtelenségünket, a csalódásokat, a körülményeket, mert mi odaszánjuk az akaratunkat Neked most. Akarunk Téged szolgálni, akarunk Téged követni, akarunk Érted lángolni, akarunk Érted tűzben égni! 

Te ebben is megadod nekünk a segítséget.  Ez nem a mi tüzünk, amit mi gyújtottunk magunkban, ez a Te tüzed. Nem idegen tűzzel akarunk Téged szolgálni, hanem a Szent Szellem tüzével, amit Te gyújtottál meg bennünk. Mi a Te tüzedet akarjuk táplálni az Igével, imádsággal és minden olyan dologgal, ami bibliai, igei, hogy ez a tűz lobogjon, lángoljon Teérted olthatatlan módon, hogy sem-milyen ördögi dolog, semmilyen világi dolog ne tudja elhalványítani, ne legyen semmilyen eső, ami ezt el tudja oltani. Hálásak vagyunk Neked, amiért látod a szívünket, látod a vágyunkat, látod a szí-vünkben az akaratot, amit odaadunk most Neked. Legyen minden dicsőség a Tiéd azért, ami tör-tént, ami most történik és ami történni fog. Minden jó dologért Téged áldunk és Téged dicsőítünk. Minden körülményben, minden helyzetben Téged áldunk, Téged dicsőítünk, Jézus nevében. Ámen!

*A függőleges vonallal jelzett igeversek más fordításból származnak.

A felhasznált bibliai versek a King James kiadás számozását követik.

Draga Istenem!

.- K6sz6nom, hogy elkiildted a Te egyetlen
Fiadat, Jézust! K6sz6ném, Jézus, hogy ©~
kifizetted helyettem a biin arat! Hiszem, %

hogy Te vagy az Isten Fia, hogy meghaltal *
a biineim miatt, és feltamadtal, hogy
— én igaz lehessek az Isten el6tt! Kérlek,
koltézz a szivembe, legyél az én Uram,
Megvaltom és testem-lelkem Gyogyitoja!

_ En 6rommel elfogadom ezt az ajandékot,

és koszonom Neked az 6rok életemet!
Amen!

